Jin yangqiu

Jìn yángqiū 晉陽秋 (Chronicle of Jin) is a Chinese text written by Sun Sheng 孫盛.

Description
The Book of Sui also mentions a Xu Jin yangqiu 續晉陽秋 by Tan Daoluan 檀道鸞 of the Liu Song Dynasty. Yangqiu 陽秋 is an alternative form of the much more common Chunqiu 春秋. The character for chun 春 was part of the childhood name of the Empress née Zhang of the Jin Emperor Jianwen 簡文 and therefor chun was subsistuted to avoid the tabu. In later times the titles of some books kept the change, but others, such as the Han-Wei chunqiu returned to their original names.

Book of Wei 8 - Biography of Gongsun Du
《晉陽秋》曰：敏子追求敏，出塞，越二十餘年不娶. 州里徐邈責之曰：「不孝莫大於無後，何可終身不娶乎！」乃娶妻，生子胤而遣妻，常如居喪之禮，不勝憂，數年而卒. 胤生不識父母，及有識，蔬食哀戚亦如三年之喪. 以祖父不知存亡，設主奉之. 由是知名，仕至司徒. 臣松之案：本傳云敏將家入海，而復與子相失，未詳其故.  

Book of Wei 9 - Biography of Xiahou Dun
《晉陽秋》曰：泰始二年，高安鄉侯夏侯佐卒，惇之孫也，嗣絕. 詔曰：「惇，魏之元功，勳書竹帛. 昔庭堅不祀，猶或悼之，況朕受禪于魏，而可以忘其功臣哉！宜擇惇近屬劭封之. 」 

Book of Wei 10 - Biographies of Xun Yun, Xun Han, Xun Yi
《晉陽秋》曰：顗字景倩，幼為姊夫陳群所異. 博學洽聞，意思慎密. 司馬宣王見顗，奇之，曰：「荀令君之子也. 近見袁侃，亦曜卿之子也. 」擢拜散騎侍郎. 顗佐命晉室，位至太尉，封臨淮康公. 嘗難鍾會「易無互體」，見稱於世. 顗弟粲，字奉倩. 何劭為《粲傳》曰：粲字奉倩，粲諸兄並以儒術論議，而粲獨好言道，常以為子貢稱夫子之言性與天道，不可得聞，然則六籍雖存，固聖人之糠秕. 粲兄俁難曰：「易亦云聖人立象以盡意，繫辭焉以盡言，則微言胡為不可得而聞見哉？」粲答曰：「蓋理之微者，非物象之所舉也. 今稱立象以盡意，此非通于意外者也. 繫辭焉以盡言，此非言乎繫表者也；斯則象外之意，繫表之言，固蘊而不出矣. 」及當時能言者不能屈也. 又論父彧不如從兄攸. 彧立德高整，軌儀以訓物，而攸不治外形，慎密自居而已. 粲以此言善攸，諸兄怒而不能迴也. 太和初，到京邑與傅嘏談. 嘏善名理而粲尚玄遠，宗致雖同，倉卒時或有格而不相得意. 裴徽通彼我之懷，為二家騎驛，頃之，粲與嘏善. 夏侯玄亦親. 常謂嘏、玄曰：「子等在世塗間，功名必勝我，但識劣我耳！」嘏難曰：「能盛功名者，識也. 天下孰有本不足而末有餘者邪？」粲曰：「功名者，志局之所獎也. 然則志局自一物耳，固非識之所獨濟也. 我以能使子等為貴，然未必齊子等所為也. 」粲常以婦人者，才智不足論，自宜以色為主. 驃騎將軍曹洪女有美色，粲於是娉焉，容服帷帳甚麗，專房歡宴. 歷年後，婦病亡，未殯，傅嘏往喭粲；粲不哭而神傷. 嘏問曰：「婦人才色並茂為難. 子之娶也，遺才而好色. 此自易遇，今何哀之甚？」粲曰：「佳人難再得！顧逝者不能有傾國之色，然未可謂之易遇. 」痛悼不能已，歲餘亦亡，時年二十九. 粲簡貴，不能與常人交接，所交皆一時俊傑. 至葬夕，赴者裁十餘人，皆同時知名士也，哭之，感動路人.  

《晉陽秋》稱崧少有志操，雅好文學，孝義和愛，在朝恪勤，位至左右光祿大夫、開府儀同三司. 崧子羨，字令則，清和有才. 尚公主，少歷顯位，年二十八為北中郎將，徐、兗二州刺史，假節都督徐、兗、青三州諸軍事. 在任十年，遇疾解職，卒於家，追贈驃騎將軍. 羨孫伯子，今御史中丞也.  